Diari Oficial de la Generalitat Valenciana


Sumari del DOGV 446, del 17-10-1986 (1986/807360)

ORDRE de 30 de setembre de 1986, de la Conselleria de Cultura, Educació i Ciència, per la qual es convoca el VIII Certamen de Bandes de Música de la Comunitat Valenciana.
--------------------------------------------------------------------------------------------------------------------------------------------------------------------------

### Dades del document

Número de DOGV
:   446

Data del DOGV
:   17-10-1986

Secció del DOGV
:   ALTRES DISPOSICIONS

Número del document
:   1986/807360


Data del document
:   30-09-1986

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 30 de setembre de 1986, de la Conselleria de Cultura, Educació i Ciència, per la qual es convoca el VIII Certamen de Bandes de Música de la Comunitat Valenciana.  
Les bandes de música són elements imprescindibles en tota activitat cultural que es duu a terme a la Comunitat Valenciana.   
Potenciar-les i defensar-les ha estat un dels compromisos adquirits per la Generalitat Valenciana. Un any més, se celebrarà el VIII Certamen de Bandes de Música de la Comunitat Valenciana, a la ciutat de Sogorb. Per això, fent ús de les facultats que em confereix l'article 35 de la Llei 5/83 de la Generalitat Valenciana de 10 de desembre de Govern Valencià   
ORDENE:   
Article únic  
Es convoca el VIII Certamen de Bandes de Música de la Comunitat Valenciana, i se n'aproven les bases que el regirà, incloses en forma d'annex en aquesta Ordre.   
DISPOSICIO FINAL  
Aquesta Ordre vigirà l'endemà de la publicació al Diari Oficial de la Generalitat Valenciana.   
València, 30 de setembre de 1986.   
El Conseller de Cultura, Educació i Ciència  
CEBRIA CISCAR I CASABAN  
ANNEX  
Bases del VIII Certamen de Bandes de Música de la Comunitat Valenciana  
Primera  
Les bandes que participen en el Certamen seran les que hagen obtingut el primer premi de les seccions respectives del Certamen Provincial últim que cada Diputació Provincial de la Comunitat Valenciana haja organitzat.   
Segona  
La participació de les bandes es farà en dues sessions, segons l'ordre del sorteig fet davant els representants de les bandes que hi participen.   
Tercera  
Les bandes designades per a participar en el Certamen actuaran amb un màxim de 80 músics per a la 1.ª secció, de 60 per a la 2ª i de 40 per a la 3ª.   
Quarta  
Cada banda que hi concurse no podrà tenir més de 5 reforços, dels quals només 2 podran ser professionals.   
Cinquena  
Per controlar la plantilla de les bandes que hi concursen s'aplicaran els criteris i els requisits que estableix el Reglament de Certàmens de la Federació Valenciana de Societats Musicals. Els impresos per a inscriure-hi les plantilles de les bandes es troben a la seu de la federació esmentada, carrer Sorní, 22-1ª, València.   
Sisena  
El Certamen se celebrarà a la ciutat de Sogorb el 30 de novembre de 1986, al Cine Rosalea, a partir de les 10 hores.   
Setena  
Les obres d'interpretació obligada són:   
1.ª secció: Alme, concert per a banda de R. Trinidad.   
2.ª secció: Homenatge a Oscar Esplà, obertura de Bernabé Sanchis Sans.   
3.ª secció: Sant Joan d'Alacant, obertura de Francisco Grau Vergara.   
La partitura o guió lliure cal trametre'l per triplicat, abans del 30 d'octubre, a la Direcció General de Cultura de la Conselleria de Cultura, Educació i Ciència de la Generalitat Valenciana, Av. Campanar, 32, 46478-València.   
Vuitena  
Les bandes que hi participen rebran en concepte d'ajuda per a despeses generals les quantitats, per a cada secció, que tot seguit s'indiquen:   
1.ª secció 300.000 ptes.  
2.ª secció 250.000 ptes.  
3.ª secció 200.000 ptes.  
Novena  
Hi haurà tres premis:   
1r Medalla d'Or.  
2n Medalla de Plata.  
3r Medalla de Bronze  
El Jurat, presidit per l'Honorable Conseller de Cultura, Educació i Ciència o persona en qui delegue, estarà format pel president de la Federació Valenciana de Societats Musicals o persona en qui delegue, per un especialista musical designat per cada una de les Diputacions Provincials de la Comunitat Valenciana, i per dos especialistes designats per la Conselleria de Cultura, Educació i Ciència. La composició definitiva del Jurat es farà pública per a general coneixement, als mitjans de comunicació de major difusió dins de la Comunitat Valenciana.   
El Secretari del Jurat serà el Secretari General de la Conselleria de Cultura, Educació i Ciència de la Generalitat Valenciana o persona en qui delegue.   
Desena  
Els participants, pel fet de participar en el Certamen i d'acceptar les bases anteriors, accepten les decisions i les resolucions del Jurat, contra les quals no hi haurà cap possibilitat de recurs ni d'impugnació.